**Білім беру саласы:** Таным

**Оқу іс – әрекет түрі:** Математика

**Тақырыбы:** «1,2,3,4,5 цифрлары туралы өткенді пысықтау»

**Мақсаты:**

а) 1- ден 5 – ке дейінгі сандар туралы өткенді пысықтау;

ә) геометриялық фигураларды табу қабілетін дамыту;

б) логикалық тапсырмаларды шешуді үйрету;

**Мотивациялық - қозғаушылық:** Амандасу
Қуан, шаттан! Алақай!

Қуанатын күн келді!

Қайырлы таң,

Қайырлы күн.

Күліп шықты күн бүгін.

**Ұйымдастырылған оқу іс - әрекет барысы:**

**Тәрбиеші:** Жарайсыңдар! Балалар, бүгін біз үшін ерекше сабақ. Бізге бүгін көп қонақтар келіпті.
- Балалар қазыр жылдың қай мезгілі?
- Көктем.

- Көктем мезгілінде неше ай бар?

- 3 ай

- Наурыз, сәуір, мамыр.

**Қызықты сәт.**Жүгіріп қоян кіреді. Қолында сыйлығы бар.

**Қоян:** Сәлематсыздар ма! Балалар.

**Тәрбиеші:** Сәлематсыз ба қоян, көңілдісің ғой?

**Қоян:** Ия балалар бүгін менің туған күнім, маған қасқыр сыйлық берді.

**Тәрбиеші:** Сыйлығыңды бізге көрсетесің бе? Қасқыр саған не сыйлады екен?

**Қоян:** Білмедім? Ендеше сыйлықты бірге ашып көрейік.

**Қоян:** Ой балалар мына қораптың ішінде дым жақ қой! Сонда мені қасқыр алдағаны ма?

**Тәрбиеші:** Қоян тоқта ренжіме қораптың ішінде хат жатыр. Хатты ашып көрейік.

**Тірбиеші:** Қоян қасқыр саған тапсырмалар беріпті сол тапсырманы орындасаң сыйлығыңды табасың депті.

**Қоян:** Қандай тапсырма?

**Тәрбиеші:** Тапсырма математика сабағына байланысты екен.

**Қоян:** Ооооой, балалар тапсырманы орындауға маған көмектесесіңдер ме?

**Тәрбиеші:** Балалар қоянға көмектесеміз бе?

**1 тапсырма:** «Сан қатары»

Балаларға жеке карточкалар таратылып беріледі.

0....2....4 .....1.....3.....5

5....3....1.... .....4.....2.....0

**2 - тапсырма:** «Қай пішінге ұқсас?»

Жеке карточкаларда заттардың суреттері беріледі. Жанындағы бос төркөзге қай пішінге ұқсас екенін салып көрсетеді.

**3 - тапсырма:**

Екі қаз ұшып барады,

Биіктен төмен қарады.

Аяқ нешеу, бас нешеу?

Жауабын кім табады?

Алма бағы жайнаған,

Қызыл алма айналам.

Алдым үзіп екеуін,

Тағы да алдым екеуін,

Алдым сонда нешеуін?

**Сергіту сәті:**

Кел санайық, екеуміз.

Бас бармағым - папам,

Балаң үйрек - апам.

Ортан терек - ағам

Шылдыр шүмек -  мен

Титтей бөбек - сен.

Бір үйде біз нешеуміз?

Бір үйде біз бесеуміз.

**Тәрбиеші:** Міне, балалар, сабаққа өте жақсы қатыстыңдар. Қоянға көп көмек көрсеттіңдер. Қасқырдың тапсырмаларын орындап қоянның сыйлығын тауып бердіңдер. Өздеріңнің ойларыңды, тапқырлықтарыңды, қиындықтан қорықпайтындарыңды көрсеттіңдер. Жарайсыңдар балалар.